“TRANSPORT VOSITALARI EGALARINING FUQAROLIK JAVOBGARLIGINI MAJBURIY SUGʻURTA QILISh TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2011-04-15)

1-modda. Oʻzbekiston Respublikasining 2008-yil 21-aprelda qabul qilingan “Transport vositalari egalarining fuqarolik javobgarligini majburiy sugʻurta qilish toʻgʻrisida”gi OʻRQ-155-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2008-yil, № 4, 191-modda; 2010-yil, № 9, 337-modda) quyidagi oʻzgartish va qoʻshimchalar kiritilsin: 1) 9-modda uchinchi qismining ikkinchi jumlasi chiqarib tashlansin; 2) 12-moddaning toʻrtinchi qismi “sugʻurtalovchining” degan soʻzdan keyin “(sugʻurta agentining)” degan soʻzlar bilan toʻldirilsin; 3) 13-moddaning birinchi qismi: quyidagi mazmundagi oltinchi xatboshi bilan toʻldirilsin: “xizmatni Afgʻoniston Respublikasida va jangovar harakatlar olib borilgan boshqa mamlakatlarda vaqtincha boʻlgan qoʻshinlarning cheklangan kontingenti tarkibida oʻtagan harbiy xizmatchilar hamda oʻquv va sinov yigʻinlariga chaqirilgan harbiy xizmatga majburlar”; oltinchi—sakkizinchi xatboshilari tegishincha yettinchi — toʻqqizinchi xatboshilar deb hisoblansin; 4) 14-moddaning ikkinchi qismidagi “vakolatli oʻz vakillariga” degan soʻzlar “vakolatli oʻz filiallariga” degan soʻzlar bilan almashtirilsin; 5) 15-moddaning: toʻrtinchi qismi quyidagi tahrirda bayon etilsin: “Sugʻurta polisi yoʻqolgan yoki yaroqsiz holga kelgan taqdirda sugʻurtalovchi sugʻurta qildiruvchining arizasiga koʻra uning dublikatini beradi. Bunda sugʻurta qildiruvchi sugʻurtalovchining dublikatni berish uchun qilgan xarajatlarini toʻlangan sugʻurta mukofoti summasining 10 foizidan koʻp boʻlmagan miqdorda toʻlashi kerak”; beshinchi qismi toʻrtinchi xatboshisidagi “vakillarining”, “vakillarning” degan soʻzlar tegishincha “filiallarining”, “filiallarning” degan soʻzlar bilan almashtirilsin; 6) 19-moddaning: ikkinchi qismi uchinchi xatboshisidagi “vakiliga” degan soʻz “filialiga” degan soʻz bilan almashtirilsin; toʻrtinchi qismi birinchi xatboshisidagi “uning vakiliga” degan soʻzlar “uning filialiga” degan soʻzlar bilan almashtirilsin; 7) 25-moddaning birinchi qismi: quyidagi mazmundagi toʻrtinchi xatboshi bilan toʻldirilsin: “transport vositasi uni gʻayriqonuniy yoʻl bilan, egallab olgan shaxs tomonidan foydalanilganligi natijasida zarar yetkazilganligi”; toʻrtinchi xatboshisi beshinchi xatboshi deb hisoblansin; 8) 26-modda ikkinchi qismining birinchi xatboshisi “sugʻurtalanmaganligi” degan soʻzdan keyin “yoki transport vositasi uni gʻayriqonuniy yoʻl bilan egallab olgan shaxs tomonidan foydalanilganligi natijasida zarar yetkazilganligi” degan soʻzlar bilan toʻldirilsin; 9) 29-moddaning ikkinchi qismidagi “yuridik shaxs” degan soʻzlar “notijorat tashkilot” degan soʻzlar bilan almashtirilsin; 10) 36-moddaning birinchi qismi quyidagi tahrirda bayon etilsin: “Huquqni muhofaza qiluvchi organlar, sudlar, shuningdek tibbiyot, seysmologiya, veterinariya, gidrometeorologiya tashkilotlari va boshqa tashkilotlar sugʻurta tovonining miqdorini aniqlash maqsadida sugʻurta hodisalari sodir boʻlishining sabablari va holatlari toʻgʻrisidagi hamda yetkazilgan zarar haqidagi masalalarni hal etish uchun zarur boʻlgan hujjatlar va xulosalarni sugʻurtalovchilarning hamda Toʻlovlarni kafolatlash jamgʻarmasining soʻroviga koʻra taqdim etishi shart”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.